Dragi moji vjeroučenici, hvaljen Isus i Marija!

Za početak napravite na sebi znak križa: **U ime Oca i Sina i Duha Svetoga. Amen.**

Uskrsli Isus je tu i želi da znaš da te voli, da želi biti s tobom jer si mu važan/a.

Dragi Isuse, hvala ti za tvoju ljubav i dobrotu. Blagoslovi mene, moju obitelj, prijatelje, budi blizu onima koji su bolesni, koji pate.

Nakon molitve: 1. Otvorite udžbenik na str. 77. i pročitajte tekst pod naslovom: **EUHARISTIJA JE IZVOR ŽIVOTA** (o **euharistiji** i o tome kako je živjela **prva kršćanska zajednica)**.

Vjerojatno ste primijetili, dok ste čitali o prvoj kršćanskoj zajednici, da su živjeli kao obitelj. Zajedno su slavili svetu misu, međusobno dijelili sve što su imali. A apostoli su činili mnoga čudesa i znamenja (ozdravljali bolesne; govorili ljudima o Isusu, o njegovoj smrti i uskrsnuću – puno ljudi se priključilo apostolima: postali su Isusovi učenici).

2. U bilježnicu stavi naslov: Prva kršćanska zajednica

Prvi kršćani prepoznaju se po: zajedništvu, lomljenju kruha, nauku apostolskom i molitvi

**Zadaća za poslati na mail:**mirjana7.10@gmail.com Probaj napisati u nekoliko rečenica što za tebe znači riječ ZAJEDNIŠTVO (Ovu zadaću ću ocijeniti).

**3. Radna bilježnica str. 71. i 72. i riješite 1. i 2. zadatak**

Svako dobro i Božji blagoslov,

vaša vjeroučiteljica Mirjana.

☺